Αρκαδική Ριβιέρα

Αρκαδική Ριβιέρα ονομάζεται η ακτογραμμή του Νομού Αρκαδίας.
μικρογραφία|Η παραλία Ξηροπηγάδου

 Γεωγραφική θέση 
Βρίσκεται στο κεντροανατολικό τμήμα της Πελοποννήσου και εκτείνεται από το Ξηροπήγαδο στα βόρεια έως το Φωκιανό στο νότια. Διασχίζει τους Δήμους Βόρειας Κυνουρίας και Νότιας Κυνουρίας.
μικρογραφία|Το Παράλιο Άστρος με το μεσαιωνικό κάστρο του

 Περιγραφή 
Ο νομός Αρκαδίας, παρά το γεγονός ότι κατά βάση είναι ορεινός, διαθέτει έξοδο και προς τη θάλασσα. Πρόκειται για μια συνεχόμενη ακτογραμμή συνολικού μήκος περίπου 100 χιλιόμετρων, την οποία ακολουθεί φιδωτό οδικό δίκτυο σε όλο το μήκος της. Το μεγαλύτερο μέρος της άλλης πλευράς της διαδρομής το διατρέχει η οροσειρά του Πάρνωνα με τους παραδοσιακούς ορεινούς οικισμούς του, καθώς και το όρος Ζάβιτσα στο βόρειο κομμάτι της, αλλά και ο κάμπος της Θυρέας ενδιάμεσα. Κατά μήκος της ριβιέρας υπάρχουν αρκετές οργανωμένες παραλίες όπως του Ξηροπηγάδου, των Βερβένων, του Παραλίου Άστρους (μήκους περίπου 7 χιλιομέτρων), του Τυρού και του Λεωνιδίου, αλλά και πολλές μικρές και δυσπρόσιτες παραλίες και θαλάσσιες σπηλιές, ιδανικές για εξερεύνηση και απομόνωση.

 Οικισμοί 
μικρογραφία|Η παραλία Κρυονέρι
μικρογραφία|Η Παραλία Τυρού
Οι παραλιακοί οικισμοί που συναντά κανείς, από τα βόρεια προς τα νότια της διαδρομής:
 Λιμανάκια
 Ξηροπήγαδο
 Κάτω Βέρβενα
 Παράλιο Άστρος
 Πόρτες
 Παραλία Αγίου Ανδρέα
 Αρκαδικό Χωριό
 Κρυονέρι
 Παραλία Τυρού
 Πέτρα
 Πέρα Μέλανα
 Λιβάδι Τυρού
 Λιβάδι Λεωνιδίου
 Πραγματευτής
 Σαμπατική
 Λάκκος Λεωνιδίου
 Πλάκα Λεωνιδίου
 Πούλιθρα
 Φωκιανό

 Δείτε επίσης 

 Λίμνη του Μουστού
 Πάρνωνας

 Παραπομπές 

 Εξωτερικοί σύνδεσμοι 
 DiscoverKynouria.gr - Οι παραλίες της Βόρειας Κυνουρίας στο YouTube

Κατηγορία:Δήμος Βόρειας Κυνουρίας
Κατηγορία:Δήμος Νότιας Κυνουρίας
Κατηγορία:Γεωγραφικοί σχηματισμοί της Αρκαδίας